Komelê Îslamî yê Kurdîstanî (CÎK) bi wesîleya Roşanê Remzanî eşkerayîyêka nuştekîye daye û nê pare kerdî:
''Peygamberê ma (s.a.v) têkoşînê xo yo verên vera cehaletî dayo û ramojnayo ke merdim/e senî bi îlîm îrfanî eşkeno vera neheqîye û zûlmî têkoşîn bikero. Qûran seba ke peynîya xirabîye bîyaro merdim/e bikero wayîrê nasname û şexsîyetê na aşme de vahîy bîyo.
Welatê ma Kurdîstan de bi serran o binê zulm û zextî de yo. Zulmo ke o wext Nemrud û Frîavûnî kerdenê ewro  dewlete muslumanî şarê ma yê  mazlûmî rê kenê. Şarê me tim yeno qetilkerdene û erzîyeno zîndanan. Binê nameye îslamî de hêrişê destkewteyanê kurdan kenê. Vakûr, Rojawan, Başûr û Rojhilat de şarê kurdî binê qirkerdiş û rijnayîşanê girdan de kewenê Roşanê Remezanî. Ganî ma vera nê îqtîdaranê cahîl û zaliman hîşyar bi û têkoşînî înan bidê war û wayîrê heqanê xo bivejîye.  Na çerçewe de ma roşanê şarê xo bimbarek kenê û ûmid kenê roşan bibo wesîleye weşîye û haştîye.''
